भाई को भी पीटकर किया घायल, बस ड्राइवर से हुई थी झड़प
Delhi Sahil Malik Murder Case;  दिल्ली के नांगलोई इलाके में मंगलवार की रात एक व्यक्ति की चाकू मारकर हत्या कर दी गई। 25 साल के मृतक का नाम साहिल मलिक है। बताया जा रहा है कि बदमाशों के एक ग्रुप ने इस घटना से पहले उसके भाई विशाल पर भी हमला किया था।
दिल्ली के नांगलोई इलाके में मंगलवार की रात एक व्यक्ति की चाकू मारकर हत्या कर दी गई। 25 साल के मृतक का नाम साहिल मलिक है। बताया जा रहा है कि बदमाशों के एक ग्रुप ने इस घटना से पहले उसके भाई विशाल पर भी हमला किया था।
मीडिया रिपोर्ट्स के मुताबिक, यह पूरा मामला रोडरेज का है। रिपोर्ट के मुताबिक, विशाल बाइक पर जिम से लौट रहा था। तभी RTV बस और बाइक में टक्कर हो गई थी। जिसको लेकर पहले बहस हुई। फिर 8-10 लोगों ने उसके साथ मारपीट शुरू कर दी।
परिवार के मुताबिक, वह अपनी बाइक छोड़कर किसी तरह वहां से निकल गया और घायल अवस्था में थाने पहुंचा। वहां उसने अपने भाई साहिल को कॉल किया और कहा कि वह घटनास्थल से उसकी बाइक ले आए। वहां पहले से ही बदमाश बैठे थे। जब साहिल वहां पहुंचा तो बदमाशों ने उस पर चाकू से हमला कर दिया, जिससे उसकी मौके पर मौत हो गई। मामले में तीन लोगों को गिरफ्तार कर लिया है।
अपने दोस्त के साथ बाइक लेने पहुंचा था साहिल
साहिल के दोस्त दानिश को घटना के चश्मदीद के रूप में देखा जा रहा है। दानिश ने बताया कि वह भी साहिल के साथ ऑटो पर बैठकर बाइल लाने गया था। दोनों ने पहले टूटी हुई बाइक की फोटो ली। तभी वहां कुछ लोग आ गए और साहिल पर चाकू से हमला करना शुरू कर दिया। दानिश ने उसे बचाने की कोशिश की, लेकिन हमलावरों ने उसे भी मारने की धमकी दी, जिसके कारण वह उसे नहीं बचा सका।
दिल्ली में हत्या से जुड़ी ये खबरें भी पढ़ें... 
निक्की की लाश लेकर 35 किमी घूमता रहा साहिल: कार में शादी को लेकर झगड़ा हुआ तो मोबाइल केबल से गला घोंटा, बॉडी फ्रिज में रखी
दिल्ली में निक्की यादव मर्डर केस में अब बड़े खुलासे हो रहे हैं। पुलिस सूत्रों के मुताबिक, 9 फरवरी की शाम को शादी को लेकर निक्की और साहिल गहलोत का कार में झगड़ा हुआ था। बात इतनी बिगड़ गई की गुस्साए साहिल ने कश्मीरी गेट स्थित ISBT पर मोबाइल की केबल (तार) से निक्की का गला घोंट दिया। इसके बाद 35 किमी दूर मित्रांव गांव पहुंचा। पूरी खबर यहां पढ़ें...
युवक की सरेआम हत्या का VIDEO:जैसे ही 3 लोगों ने चाकू से वार किए... लोग बचाने की बजाय घरों में भाग गए 
दिल्ली के बदरपुर इलाके में 25 साल के युवक की कुछ लोगों ने चाकू मारकर हत्या कर दी। घटना का एक CCTV फुटेज भी सामने आया है। मीडिया रिपोर्ट्स के मुताबिक, दिल्ली पुलिस का कहना है कि ताजपुर पहाड़ी के बाल्मीकि मोहल्ले में मृतक और आरोपियों के बीच झगड़ा हुआ था। इसी के चलते आपसी रंजिश में वारदात को अंजाम दिया गया। पूरी खबर यहां पढ़ें...
दिल्ली में सड़क पर चाकू मारकर हत्या:आसपास खड़े लोग बस देखते रहे...VIDEO 
दिल्ली के सुंदर नगरी इलाके में शनिवार रात एक व्यक्ति की सड़क पर चाकू मारकर हत्या कर दी गई। मृतक की पहचान सुंदर नगरी निवासी मनीष (25) के रूप में हुई है। पुलिस ने शक के आधार पर आलम, बिलाल और फैजान को गिरफ्तार कर लिया है। इस घटना का CCTV फुटेज सामने आया है। पूरी खबर यहां पढ़ें...